Spørsmålet er: Hvor mye makt har egentlig utøverne?
- Vi kan mene ting, men så er spørsmålet i hvor stor grad vi blir hørt og lyttet til. Om du tar seks utøvere fra hver nasjon, er det få av disse som er best. Derfor vil prosentantallet være lavt på dem som vil bevare en knalltøff femmil - sammenlignet med dem som vil ha det litt lettere, slik at flere kan henge med, mener Sundby.
- Det er en vanskelig tankegang. Skal vi ha 50 kilometer intervallstart? «Nei, det er altfor hardt», tenker mange, mens de 10-12 beste som mener dette er det råeste innen langrenn blir i mindretall. Det gjelder å manøvrere oss fram til en idrett som har begge deler.
Til Dagbladet svarer FIS-leder Vegard Ulvang følgende om prosessen i slike beslutninger:
- Kommer det forslag på bordet, vil de bli behandlet i langrennskomiteen (17 nasjoner). Eventuelle vedtak der skal også behandles av FIS øverste organ Council. Før det skal det på høring til TV-produsenter og TV-rettighetshavere. Utøvernes innflytelse er enten gjennom sine to valgte representanter eller gjennom sine nasjonale forbund, forteller Ulvang.